
    Pobožnosť

    k Bolestnej Matke Božej

    je zdrojom milosti a útechy


    Uctievanie bolestí Panny Márie bolo vždy obľúbenou pobožnosťou veriacich. Cirkev ju schválila, vložila do misálu aj breviára a ustanovila sviatok siedmich bolestí Matky Božej. Kedysi sa tento deň pripomínal v piatok pred Kvetnou nedeľou, no v súčasnosti sa tento sviatok slávi 15. septembra.


    Sedembolestný ruženec a iné pobožnosti, pripomínajúce utrpenie Panny Márie, sú obdarené vzácnymi prisľúbeniami. Veľmi dojímavý je aj hymnus Stabat Mater dolorosa.


    Cirkev sa snaží naučiť svoje deti uctievať bolesti Kráľovnej nebies, obzvlášť tie, ktoré pocítila pri Simeonovom proroctve, úteku do Egypta, strate Ježiša v Jeruzaleme, stretnutí s Božským Synom, nesúcim kríž, snímaní jeho tela z kríža a pri jeho pohrebe.


    Bolestná Matka Božia sa zobrazuje buď ako stojaca pod krížom, alebo držiaca mŕtve telo svojho Syna a jej srdce je prebodnuté.


    Cirkev nám pripomína len sedem Máriiných bolestí, kto by ich však dokázal všetky spočítať? Každý zármutok jej Syna bol i jej zármutkom. Ako vzrastala jej láska – a tá rástla neustále – tak sa vzmáhalo i jej utrpenie.


    Mnoho svätcov a svätíc uctievalo Bolestnú Matku Božiu zvláštnym spôsobom. Svätej Brigite bolo v chráme Santa Maria Maggiore v Ríme zjavené, ako veľmi sú bolesti Matky Božej uctievané v nebesiach. Keď svätá Katarína Bolonská raz plakala nad Máriinými bolesťami, uvidela sedem anjelov, ktorí trúchlili s ňou.

  



Nezabudni na bolesti

    svojej Matky

Keď zostarnutý Tóbi cítil, že sa blíži koniec jeho života, zavolal svojho syna Tobiáša, poúčal ho anapomínal. Najprv mu prikázal ctiť si svoju matku astarať sa oňu. Maj svoju matku vúcte po všetky dni jej života, pamätaj, aké veľké nebezpečenstvá pre teba trpela! (porov. Tob 4, 3 – 4) Tieto slová môžeme preniesť aj na Pannu Máriu. Veď Spasiteľ nám ju dal na kríži za matku, keď svojmu najmilšiemu učeníkovi Jánovi, ktorý zastupoval ľudské pokolenie, povedal: „Hľa, tvoja matka!“ (Jn 19, 27) Aj nám rovnako vraví náš Pán: Cti svoju matku po všetky dni svojho života anezabúdaj, koľko pre teba vytrpela!

Pre jej účasť na diele vykúpenia sme povinní mať knej veľkú úctu avďačnosť. Ak by naša pozemská matka dlho aťažko trpela, prejavovali by sme jej súcit anežný záujem aona by nás ešte vrúcnejšie milovala. Rovnako je to aj sBožou Matkou. Veľmi ju teší, keď jej deti prejavujú súcit apripomínajú si jej bolesti.

